Sarah Al-Amiri

Sarah bint Yousif Al Amiri (bhâsa Arab: سارة بنت يوسف الأميري, lahèr taon 1987) panèka Mentèri Paḍhiḍhighân Uni Èmirat Arab. Panjhânnângèpon mènangka mantan Mentèri Naghârâ kaangghuy Tèknologi Majhu è Kamentèrian Parindustrian bân Tèknologi Majhu, sarta mantan Katowa Ḍèwan Dirèksi Emirates Schools Establishment. Al Amiri kèya dhâddhi katowa Bhâdhân Antariksa UEA bân Ḍèwan Èlmuwan Uni Èmirat Arab, sarta Bâkkèl Manajhèr Proyek Misi Mars Èmirates.

 Kaoḍi'ân Awwâl bân paḍhiḍhighân 
Sarah bâkto kènè'na enneng è Abu Dhabi, Uni Èmirat Arab. Sajjhek kènè', panjhânnângèpon ampon ghâḍhuwân rassa tertarik ḍâ' sè bâḍâ hubungânna bi' langngi' bân lowar angkasa akadhi bintang, tata surya, planèt, bân bhârâng-bhârâng lowar angkasa laènna. Sarah molaè mèkat ḍâ' lowar angkasa nalèkana pèrtama kalè nengghu foto Galaksi Andromeda è omur 12 taon. Tapè, panjhânnângèpon ghi' remaja, naghârâna ghi' ta' ghâḍhuwân program risèt bân pangembangan antariksa.

È taon 2008, Sarah ollè pangkat BSc è bhidhâng tèknik komputer dâri Universitas Amèrika Sharjah, Uni Èmirat Arab bân ollè pangkat M.Sc polè è taon 2014 dâri universitas sè paḍâ.

 Pajhâlânna Lako 
Sâmarèna ollè pangkat BSc, Sarah alako ḍhâddhi insinyur program è Emirates Institution for Advanced Science and Technology (EIAST) dâlem bâkto duwâ' taon. Nalèkana è EIAST, Sarah alako ḍâ' proyèk DubaiSat-1 bân DubaiSat-2, iyâ arèya duwâ' satelit pèrtama è naghârâ ghânika. Panjhânnângèpon jhughân ngembangaghi KhalifaSat otabâ DubaiSat-3 sareng timma sarta alako ḍhâddhi dirèktur divisi Advanced Aeronautical Systems. Karèrra Sarah è bhiḍhâng antariksa èmolaè nalèkana panjhânnângèpon dhâddhi insinyur program è Pusat Antariksa Mohammed Bin Rashid è taon 2009.

 Sombher